Sharonne

**Sharonne, Cristobal Garrido**-ren izen artistikoa (Sabadell, Bartzelona, Katalunia, 1976ko ekainaren 1a), *drag queen,* aktore eta abeslaria da. 2022 urtean *Drag Race* Españaren bigarren edizioko irabazlea izan zen. *Alter ego* bat ere badu, DJ Lucy.

## Ibilbidea 
Cristobal Garridok oso gazte hasi zuen bere ibilbide artistikoa antzerki amateur munduan. Administraritza ikasten hasi zen, baina aktoretza mundua aukeratu zuen gero. Interpretazioa ikasi zuen jaiterriko TRAM Expressió eskolan eta dantza Bartzelonako CO&CO eskolan.

### Lan ibilbidea 
Garridok beste *alter ego* bat ere badu, DJ Lucy, *The Hole Zero* biran zeremonia-maistra lanak egin zituen pertsonaia.

Abeslari gisa, Shimai bikotearen kidea izan zen, eta Hermanas Goggi bikote italiarrraren «*Estoy bailando*» abestiaren bertsio bat ezagun egin zuen. 2001 urtean, EurovisionAbesti Lehiaketan parte hartzen saiatu zen Espainia Trans-X taldeko kide gisa ordezkatuz, baina RTVEko aurre-hautaketan hamabigarren postuan geratu ziren.

Aktore lanetan *Puta de oros* film laburrean parte hartu zuen 2000. urtean, baita *El cor de la ciutat* telesail katalanean ere, non Velvet pertsonaia transexual finkoa interpretatu zuen denboraldi batean.

2017 urtean, Cristobal Garrido bezala aurkeztuta, Antena 3 kateko *Tu cara no me suena todavía* telebista lehiaketan parte hartu zuen, Olga Guillot imitatuz eta bere «*Soy lo prohibido»* abestia interpretatuz. Lehen galan lortu zuen garaipena, finalera zuzenean pasatzea zen saria, eta hirugarren postuan geratu zen.

Hurrengo urtean, TV3k kateko *La Maratón* saioan parte hartu zuen, eta minbiziak jota hil ziren pertsonei omenaldia egin zien, Aretha Franklinen «(*You Make Me Feel Like*) A Natural Woman» abestia interpretatuta. Era berean, Beni Sánchezekin batera, Vinaróseko 2018ko Reines del Carnaval Gala aurkeztu zuen.

2022an, *Drag Race* frankiziaren bertsio espainiarra, Drag Race Españaren bigarren edizioko parte-hartzaileetako bat izango zela iragarri zuten. Saioaren erronka ezagunenetako batean, Snatch Gamean, Verónica Forquéren imitazioa egin zuen, eta, horri esker, atala irabazi zuen. Denboraldi batez onenen artean eta epaimahaiaren balorazio txar barik egon ostean, azkenean irabaztea lortu zuen eta Espainiako *Drag Superizar* gisa koroatu zen, aurreko urteko irabazlearen, Carmen Faralaren, lekua hartuta. Garaipenaren ostean, *Gran Hotel de las Reinas* biran parte hartuko zuela iragarri zuten.

AtresPlayer plataformarekin ere fitxatu zuen, Supremme de Luxe, Pupi Poisson eta Estrella Xtravaganza *Reinas al rescate* filmetan protagonista izateko, non Espainian zehar herrietatik bidaiatu zuten LGBTI istorioen bila.

2022ko urrian iragarri zen Benidorm Fest 2023an parte hartuko zuela, Eurovision Abesti Jaialdirako Espainiako ordezkaritza 2023ko maiatzean Liverpoolen «*Aire*» abestiarekin egitera bidaltzen duen lehiaketan. 87 puntu lortu zituen lehen finalaurrekoan, baina ez zuen lortu musika lehiaketako hurrengo fasera igarotzea.

## Diskografia 
### Bakunak 
* 2019 – *Hi!*
* 2022 – *Llévame al cielo (Remix)* (Supremme de Luxe, Estrella Xtravaganza, Marina eta Venedita Von Däshekin)
* 2022 – *Aire*

## Filmografia 
### Zinea 
* *Puta de oros* (film laburra, 2000)

### Telebista 
Telebistan, programa hauetan agertu da:
* *40ak*
* *El Comidista* (Venedita Von Däshekin)

## Erreferentziak 
## Kanpo estekak 
* Cristobal Garrido: “Mi alter ego es Sharonne” (Antena 3)
* 
*